Allekirjoittaneet osapuolet ovat tehneet seuraavan sopimuksen:

**1. Osapuolet**

**Sanoma Pro Oy** (jäljempänä "Palveluntarjoaja")

PL 200

00040 SANOMA

asiakaspalvelu@sanomapro.fi

puh. 020 391000

ja

**Asiakas** (jäljempänä "Yhteisötilaaja")

Katuosoite

Postinumero ja -toimipaikka

Yhteyshenkilö: nimi, titteli

puh.

sähköposti:

**2. Sopimuksen tausta ja kohde**

Tässä Sopimuksessa ja sen liitteissä käytetyt isolla alkukirjaimella merkityt termit on määritelty Sanoma Pro Oppimisympäristön yleisissä käyttöehdoissa (Liite 1).

Palveluntarjoaja on suomalainen kustantaja ja sähköisten oppimispalvelujen tarjoaja, joka tuottaa Sanoma Pro Oppimisympäristön -nimistä sähköisen oppimisen palvelua. Yhteisötilaaja on suomalainen kaupunki/kunta/oppilaitos/yhteisö, joka järjestää koulutustoimintaa. Yhteisötilaaja on tutustunut Palveluntarjoajan Sanoma Pro Oppimisympäristöön ja on todennut sen vastaavan käyttötarpeitaan.

Tällä sopimuksella sovitaan ehdoista, joiden perusteella Yhteisötilaaja saa käyttöönsä Palveluntarjoajalta Sanoma Pro Oppimisympäristön siten kuin jäljempänä on sovittu.

Yhteisötilaaja ja sen alaisuudessa toimivien oppilaitosten (Liite 2) tässä Sopimuksessa määritellyt Oppilas- ja Opettajakäyttäjät saavat käyttää Sanoma Pro Oppimisympäristöä tämän sopimuksen ja sen liitteenä olevien Sanoma Pro Oppimisympäristön yleisten käyttöehtojen (Liite 1) mukaisesti.

**3. Sanoma Pro Oppimisympäristön toimitus**

Palveluntarjoaja toimittaa Sanoma Pro Oppimisympäristön yleisten käyttöehtojen kohdassa 6. tarkoitetut Loppukäyttäjien henkilökohtaiset käyttäjätunnustiedot Yhteisötilaajalle viimeistään yhden (1) kuukauden kuluessa siitä, kun Palveluntarjoaja on saanut Yhteisötilaajalta Sanoma Pro Oppimisympäristön yleisten ehtojen kohdassa 6. tarkoitetut Loppukäyttäjien tiedot Oppilas- ja Opettajakäyttäjistä.

**4. Sopimuksen voimassaolo**

Tämä Sopimus tulee voimaan, kun molemmat osapuolet ovat sen allekirjoittaneet. Sopimus on voimassa toistaiseksi ja on irtisanottavissa päättymään kulloinkin seuraavan lukuvuoden (elokuu) alussa. Irtisanominen tulee tällöin toimittaa viimeistään yhtä (1) kuukautta ennen seuraavan lukuvuoden alkua eli 30.6. mennessä, jolloin sopimus päättyy vastaavasti 31.7.

**5. Liitteet ja pätemisjärjestys**

Tämä Sopimus muodostaa liitteidensä kanssa yhden kokonaisuuden ja liitteet ovat olennainen osa tätä Sopimusta. Jos tämän sopimusasiakirjan ja liitteiden sanamuodon välillä on ristiriitaa, ratkaisee ensisijaisesti tämän sopimusasiakirjan sanamuoto. Jos liitteiden sanamuodon välillä on ristiriitaa, ratkaisee liitteen järjestysnumero siten että pienempinumeroinen liite on soveltamisjärjestyksessä ensisijainen suurempinumeroiseen liitteeseen nähden.

Seuraavat tämän Sopimuksen liitteet muodostavat sopimukseen kuuluvan osan:

1. Sanoma Pro Oppimisympäristö yleiset käyttöehdot

2. Sanoma Pro Oppimisympäristö Yhteisötilaajan oppilaitokset

Tätä sopimusta on tehty kaksi samasanaista kappaletta, yksi kummallekin sopijapuolelle.

Helsingissä, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 \_\_\_\_\_pnä \_\_\_\_\_\_\_\_\_\_kuuta 2016 \_\_\_\_\_pnä \_\_\_\_\_\_\_\_\_\_kuuta 2016

Sanoma Pro Oy Asiakas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kirsi Harra-Vauhkonen Nimi

toimitusjohtaja titteli